
DISPUTATIO  MEDICA 


INAUGURALIS 

DE 

FEBRE  CONTINUA. 


PROffiMIUM. 

/ 

M  ORBORUM,  quibus  patet  bunianum  genus, 
uti  nullus  continua  febre  frequentior  est,  to- 
tiusve  corporis  valetudinem  magis  perturbat, 
ita  nullus  saepius  lethalis  est.  Neque  enimvero 
corpus  solum  hac  febre  laborat.  Animus  quo¬ 
que  haud  raro  turbatur,  adeo  ut  mens  neque 
praeterita  bene  reminiscatur,  neque  de  praesen¬ 
tibus  sane  judicet,  neque  res  perceptas,  in  me- 

inoriamve  revocatas,  perinde,  ut  sana  solebat, 
disponat,  variet,  mutet. 

Ubique  orbis  terrarum,  febris,  quam  perse¬ 
quimur,  mortales  nonnunquam  invadit.  Tanta 
autem  coelorum,  regionum,  locoiumque  varie¬ 
tas  est,  et  adeo  diversa  gentium  victus  et  mo¬ 
res,  ut  haudquaquam  ei  eadem  ubique  sit  fa¬ 
cies.  Qua3  autem  dicturi  sumus,  eorum  ple¬ 
raque  febris,  quas  apud  nostrates  solet  grassari, 
propria  sunt. 

Continua  autem  febris,  vel  in  nostra  regio¬ 
ne,  vi  adeo  variat,  ut  fuerint,  et  haud  scio 
annon  etiam  sint,  medici,  et  hi  quidem  magni 
atque  nobiles,  qui,  duas  continui  generis  esse 
febres,  censerent. 

Harum  unam,  quippe  cum,  pras  altera,  esset 
levis,  raro  periculosa,  atque  iis  perindfe  videre¬ 
tur,  ac  si  omnino,  vel  maxima  saltem  'ex  parte, 
in  nervis  consisteret,  mitem  mo^b,  modo 
TAM,  interdum  lentam  nerfosam,  nomina- 

bant.  Hujusmodi  forsan  plerumqu^  erat  febris, 
quum  affecerit  opulentos,  eosve  mediocribus 
opibus,  qui  tara  in  domibus,  et  corporis  cultu 
et  vestitu,  quam  in  victus  ratione,  commodita¬ 
tum  et  munditiarum  erant  studiosi. 

Altera  ver6  febris,  utpote  qu«  non  solum 
gravis  esset,  lethalis,  et  potissimum  saeviret  in 
custodiis  publicis,  navibus  longis,  et  valetudi¬ 
nariis,  aliisque  arctis  locis  magna  vi  hominum 
confertis  ;  sed  etiam  faceret  haud  rard,  ut  vel 
vivi  putrescerent,  edve  saltem,  ut  putrescerent, 
inclinarent ;  appellabatur  jam  putrida,  jam 

MALIGNA,  jam  PETECHPALIS ;  UUllC  FEBRIS  CAR- 
CERUM,  nunc  navium,  aliquando  valetudina¬ 
riorum. 

\ 

Nunc  autem  inter  plerosque  consentitur,  has 
febres  genere  convenire.  Verum  conceditur 
tamen,  nonnunquam  vi  usque  eo  variare,  ut 
nonnullis  perindfe  videantur,  ac  si  essent  morbi 
genere  prorsus  diversi. 

Res,  quge  febrem  continuam  adeb  aggra¬ 
vent,  ut  haud  perperam  cognomine  appelletur 
PUTRIDA  seu  MALIGNA,  numero  san^  plurimse 
sunt.  HarLim  vei  o  pi  secipuas  sunt  tecta  et  loca, 
quas  vel  ipsa  haud  pertlabilia  sunt,  vel  liberum 
non  habent  peirlatum  ;  magna  vis  hominum 
conferta  in  arcta  loca ;  et  ha^c  vel  situ,  incultu 
odoreque  foeda,  vel  coarctatorum  exhalationi¬ 
bus  sordibusque  gravia.  Hujusmodi  causis 
pestilens  vis,  seu  tabes,  adeb  augetur,  ut,  in 
corporibus  ea  affectis,  morbum  pessimum  et 
persaspe  lethalcm  excitet. 

Contrariorum  autem  contraria  sunt  conse¬ 
quentia.  Nam  munditia  in  vestitu  et  cultu 
corporis,  et  in  omnibus  victus  partibus ;  tecta 
et  cubicula  spatiosa,  et  perflatum  habentia ; 
plurimum,  grassantemad  pestilentiam  infirman¬ 
dam  et  compescendam,  imo  haud  scio  annon 
etiam  prorsus  exstinguendam,  valent.  Atque 
adeo,  vel  in  his,  qui  contactu  a3grotorum,  aut 
ministeriis  in  vicem,  tabo  affecti,  morbo  labo¬ 
rant,  munditia  et  salubris  aer  graviora,  si  qua 

urgent,  mala  saspe  haud  parum  levant.  Quem 
enimvero  ad  modum  perflatus  grassantem  febris 
vim  pestilentem  languefaciat,  expositu  haud 
difficile  est  :  quippe,  prse  suapte  natura  dissi¬ 
pabilis,  quo  magis  aere  dissipatur,  eo  imbecil¬ 
lior  fit ;  neque  vero  absimile  est,  nsqu^  eo  dif¬ 
fundi  posse,  dum  fiat  prorsus  iners  et  innocua. 

Apud  nostrates  quoque,  et  fortass^  etiam 
apud  exteras  gentes,  febris,  quam  agitamus, 
aetate,  sexu,  corporisque  constitutione  vanat, 
itemque  anni  tempore  quo’  grassatur.  Nam 
juniorum,  corporis  valetudine  firmorum,  qui, 
frigida  tempestate  febrem  nacti,  lecto  tenen¬ 
tur,  cor  et  arteriae  vehementius  et  crebrius  mi¬ 
cant,  quam,  rebus  prorsus  contrariis,  solent ; 
ideoque,  potissimum  initio,  urgent  mala,  qua¬ 
lia  afferunt  febres,  quae  partium,  praecipue  vi¬ 
talium,  inflammationibus  oriuntur. 

CARI. 

De  Contmuce  Febris  Historia. 

Rerum,  quibus  in  conficienda  hujus  febris 
historia  usi  sumus,  plurimas  ex  scriptis  excerp¬ 
simus  Huxhami;  qui  haud  minus  in  morbis 
describendis  accuratus  et  fidus  erat,  qu^m  in 
'curandis  promptus  et  felix. 

Quo  tempore  invadat  continua  febris,  praeser¬ 
tim  levis,  noscere  difficillimum  est.  Nam  ad¬ 
versa  initio  valetudo  levior  plerumqub  est,  quam 
ut  querelam  moveat  ;  neque,  nisi  post  aliquot 
dies,  tanta  fit,  quanta  lecto  aegrum  affigat. 

Incipiente  invaletudine,  homo  se  movere  pi¬ 
gratur:  horror,  vicissimque  calor,  corpus  leviter 


DE  FEBRE  CONTINUA. 


7 


percurrunt :  artus  perinde  lassescunt,  quasi  la¬ 
bore  defatigati :  animus  se  contrahit  et  demit¬ 
tit  caput  vel  dolet  plus  minus,  vel  gravedine 
et  vertigine  afficitur  ;  stomachus,  fame  pariter 
ac  siti  sopitis,  omnem  sequalitfer  victum  fasti¬ 
dit,  neque  rar6,  nausea  seger,  insulsam  revomit 
pituitam. 

Complures  nonnunqu^m  horas  interquiescunt 
mala ;  dein,  prsesertim  appetente  vespere,  re¬ 
vertuntur,  et  sub  noctem  ingravescunt.  Ca¬ 
put  majore  gravedine  et  vertigine  afficitur  : 
magis  incalescit  summum  corpus :  crebrius  et 
celerius,  at  imbecillius,  agitantur  cor  et  arte¬ 
riae  :  urgent  anxietas,  et  spirandi  difficultas. 
Simul  occiput  obtusi  dolet,  aut  aegro  proinde 
videtur,  quasi  torperet,  aut  inalgesceret;  neque 
raro  gravis  supra  dolor  est,  via  qua  ducit  su¬ 
tura  coronaria.  Obtusi  hic  et  in  occipite  dolo¬ 
res  continuas  plerumqu^  febres  comitantur,  et, 
iis  conquiescentibus,  plus  ferm^.  minusve  labat 


animus. 

His  malis  affectus,  facie  simul  pallida  et  lu¬ 
gubri  vultu,  aeger  quinque  sexve  dies  manet, 

s 

utiliaud  perinfirmus,  ita  minime  validus.  In¬ 
terea  impatiens  quietis  est,  anxius,  et  plerum¬ 
que  insomnis.  Interdum  quidem  veternosus 
est,  et  assidentibus  videtur  obdormiscere;  sed, 
sibi  somni  inconscius,  percimctantibus  negat 
se  somnum  cepisse. 

Arteriarum  interea  motus  sunt  celeres,  im¬ 
becilli,  et  cum  vi  tum  temporibus  inaequales. 
Sexagesima  hor^  parte,  plerumque  plus  cen¬ 
tum  sunt ;  nonnunquam  tremuli,  et,  per  pau¬ 
cas  sexagesimas  horae  partes,  tardi,  imb  et  in¬ 
termittentes  :  dein,  rubore  faciem  subito  suf¬ 
fundente,  perceleres  fiunt ;  et  fortassb  haud 
multo  post,  praeter  spem,  tranquilli  et  aequales. 
Sic  arteriarum  motus  accelerant  se,  vicissimque 
tardescunt. 

Horrores  et  calores,  qui  alternis  vicibus  per¬ 
manant  corpus,  aeque  inconstantes  sunt  et  in¬ 
aequales.  Quippe  nonnunquam  genae  derepentb 

incalescunt  rubescuntque,  dum  inalgescit  nasi 
auricularumque  extremitas,  et  in  fronte  geli¬ 
dus  sudor  oritur.  Imo  faciem  tum  suffundi 
sanguine,  et  incalescere,  quum  inalgescant 
membrorum  extremitates,  haud  insolitum  est. 

Pallida  plerumqu^  urina  est,  ssepe  limpida, 
haud  raro  lactis  sero,  vetustsve  cerevisiae  tenui 
subsimilis.  In  ea  nihil  subsidit,  at  innatant 
quaedam,  quae,  inaequaliter  diffusa,  furfurem 
repraesentant. 

/ 

\ 

Morbi  initio,  lingua  rard,  aut  ne  raro  qui¬ 
dem,  sicca  est,  decolorve ;  sed  tenui  aliquandb 
albidoque  illita  muco.  At,  morbo  progredi- 
ente,  sub  finem  maxime,  demhm  arida  fit,  ru¬ 
bra,  rimosa,  colore  pomi  granati  cortici  persi¬ 
milis.  Quantumcunqu^  arida  lingua  et  labia 
videntur,  aeger,  etiamsi  de  illius  nonnunqu^m 
calore  conqueratur,  raro  tamen  sitit. 

Septimo  ferb  morbi  die  aut  octavo,  capitis 
gravitas,  dolor,  et  vertigo,  multum  augescunt, 

Aures  sonoribus  plenae  sunt;  earumque  tinnitus 
aegrum  perpetub  inquietat,  neque  raro  facit,  ut 
mente  alienetur.  Ingravescunt  gravitas  prae¬ 
cordiorum,  anxietas,  et  languor  ;  et  haud  rar6 
aeger,  quum  in  lecto  se  attollat,  anima  deficit. 
Quo  tempore  genae,  et  manuum  palmae,  praeter 
modum,  incalescunt,  in  superioribus  harum  par¬ 
tibus  et  in  fronte  erumpit  gelidus  sudor,  qui 
brevi  desinit. 

Qu6  ubi  perventum  est,  si  urina  magis  pallet 
et  perlucet,  aeger  raro  non,  post  paulb,  desipit, 
simul  que  nervi  tremiscunt  et  singultant.  At 
is  tamen  rarissime  adeo  insanit,  ut  insurgat,  et 
violenter  se  gerat,  atque  impetu  peccet ;  sed, 
quasi  mente  confusus,  et,  quid  dicat  faciatque, 
insciens,  perpetud  titubante  lingua  sibi  mussi¬ 
tat.  Aliquandd,  tanquam  somno  subito  ex¬ 
suscitatus,  expergiscitur  turbatus  animo;  dein 
mentem  paulisper  componit ;  tum  submissa 
denu6  voce  incipit  delira  fari,  et  veternosus 
fieri. 

Eodem  ferfe  tempore,  lingua,  in  media  potis¬ 
simum  parte,  perarescit;  sed  aliquantum  fla¬ 
vet,  ex  utroque  margine.  Simul  exserta  mul¬ 
tum  tremit  motibus. 

I 

Die,  a  febris  accessu,  nono  decimo  duodeci- 
move,  copiosi  inopinatb  oriuntur  sudores,  qui  in 
extremitatibus  gelidi  plerumqu^  sunt,  et  lenti. 
Simul  fer^  papulis,  magnitudine  et  specie  milii 
seminum  similibus,  efflorescit  summa  cutis. 
Dum  sic  insudat  summum  corpus,  persaepe  al¬ 
vus  fluit,  atque,  viribus  plus  una  via  diffluen¬ 
tibus,  corpus  quasi  colliquescit,  plurimumque 
debilitatur.  Ubi  autem  corpore  aequaliter  toto 
oritur  tepidus  sudor,  et  alvi  fluxus  modicus 
est,  conquiescunt  haud  rar6  delirium  et  veter¬ 
nus. 

/ 

Nunc,  nisi  febris  in  salutem  inclinet,  omnia 
inpejus  ruunt.  Membrorum  extremitates  fri¬ 
gescunt.  Pallent,  liventque  ungues.  Arteriae 
adeo  non  aequaliter  ordinantur,  ut  trepidulis 
palpitent  motiunculis,  quae  vix  distingui  pos- 


12 


DE  FEBRE  CONTINUA. 


sint:  alias  tardissime  formicant,  et  persaepe 
paulisper  interquiescunt.  Nunc  usque  eo  tor¬ 
pent  sensus,  ut  seger,  lic^t  febris  initio  sono¬ 
rum  et  lucis  impatiens,  diutius  nec  audiat  nec 
videat.  Devincit  membra  sopor  lethalis.  Illa- 
chrymantur  oculi.  Urinam  vesica,  segro  ne¬ 
sciente,  egerit,  stercus  alvus.  Demum,  modo 
decimo  quarto  die,  modo  duodevigesimo,  mo¬ 
do  vigesimo,  modo  multo  serius,  vel  sopore 
gravatus,  vel  omnes  una  musculos  convulsus, 
«ger  extremum  halitum  efflat,  et  mortalitatem 
explet. 

Ubi  febris  inveteravit,  haud  rarb,  sub  finem, 

supervenit  fatuitas;  quae  tamen,  finita  febre, 

/ 

et  viribus  revalescentibus,  paucis  plerumque 
hebdomadis  gradatim  decedit.  Haud  raro 
eorum,  qui  graviore  continua  febre  laborant, 
summum  corpus  suffuso  sanguine  decoloratur 
notis,  qux,  pro  figura  et  latitudine,  'maculuE, 
i>£T£CHiJE,  vel  FiBiCEs  appellantur.  Hujusmodi 
decolorationes,  tertio  nonnunquam  die  quarto- 
ve,  apparent;  alias,  non  ante  undecimum;  ali- 

✓ 

quand6,  serius.  Plerumqufe  tamen  non  prius 
se  manifestant,  quam  continuaverit  aliquan- 
diu  febris,  segrotumque  multum  infirmaverit. 
Quippe,  nostra  setate,  omnes  fere  medici  con¬ 
sentiunt,  sanguine  effici,  quem  arteria,  subter 
cutem  dispersae,  et  caeteri  corporis  debilitatis 
participes,  patulis  surculis  suffuderint. 

Notae,  quae  summam  cutem  decolorant,  lati¬ 
tudine  et  figur4  multum  inter  se  differunt. 
Ex  his  enim  nonnullae  latitudine  milii  semen 
aequant;  aliae  sesquidigitum  fer^  transversum 
patent,  aliae  duos  pollices ;  nonnullae,  in  lon¬ 
gitudinem  diffusae,  eas  referunt  notas  dedeco¬ 
rosas,  quibus  foedantur  militum  terga,  in  quae 

% 

k  delictorum  militarium  vindicibus  flagello 
s^vitur.  Uti  his  notis  latitudo  et  figura  non 
constant,  ita  neque  color.  Quippe  modb  flo¬ 
ridae  sunt,  modo  nigrae  aut  violaceae,  aliquan¬ 
do  aliquo  intermedio  colore.  Hujusmodi  no¬ 
tis  primum  plerumqu^  deformantur  pectus, 
dorsum,  collum,  et  brachia. 

Nonnunquim  vesiculae  aquosae  erumpunt, 
potissimum  in  pectore ;  sed  morbo  necne  ef¬ 
ficiantur,  haudum  satis  constat. 

Aliquando  etiam  intumescunt  glandulae 
Totidecdy  submaxillareSy  et  ali^  quaedam ;  at 
rarissimi  tamen,  aut  nunquam  suppurant.  In 
aliis  alias  summi  corporis  partibus  oriuntur 
phlegmonae,  quae,  ubi,  ut  saepe,  abscedunt, 
multum  aegro  doloris  et  molestiae  afferunt. 

Eae  nonnunquam  partes,  in  quas,  prae  cae- 
teris,  decumbit  aeger,  gangraena  corripiuntur: 
at  tum. maxime,  quum  non  satis  cavetur,  ut 
siccae  et  mundae  serventur.  Sub  finem  enim 

f 

\ 

malae  febris,  feces  interdum  et  urina,  nolente 
aut  insciente  aegro,  excernuntur :  quae,  nisi 
statim  iis  depurgetur  corpus,  summam  irritant 
cutem  ;  et  inflammationem  movent  erysipelati 
assimilem,  et  aptam  quae  abeat  iri  gangrae¬ 
nam.  Quod  malum,  quo  latius  patet  et  longius, 
eo  plus  periculi  affert ;  quamvis  interdum,  ut 

accepimus,  neque  foetorem  habeat,  neque  ae¬ 
grum  adducat  in  discrimen. 

In  hac  febre  sunt,  nostra  saltem  opinione, 
nulli  dies,  qui  decretorii  seu  judiciarii  recte 
appellari  possint,  ^gri  morbum  tanquam  ob¬ 
dormiscere  videntur ;  quippe  cum  plerumque 

sensirn  subsidat  et  desinat,  sine  salutifero  su- 
\ 

dore,  urinaeve  sedimento. 

Historia  malorum,  quam  tradidimus  Hux- 
HAMi  scriptis  electam,  neque  mitissima  febri 
continuas,  per  omnia,  convenit,  neque  gravis¬ 
simae  quidem ;  sed  potius  mediae,  has  inter 
extremas. 


Gravissima  hujusmodi  febris  plerumqu^  ma¬ 
gis  subitb  et  majore  impetu  invadit.  Haud 
raro  hominem  derepente  adoriuntur  vehemens 
nausea  atque  vomitus ;  magna  animi  demis¬ 
sio  ;  ingens  capitis  dolor ;  vertigo ;  caligo, 
aut  caecitas  ^  tantaque  musculorum  debilitas, 

utj  propriis  pedibus  ambulandi  consistendive 
impotens,  titubet  aut  corruat. 

i 

I 

Horrores,  si  qui  corpus  percurrunt,  aegrum 

•* 

gravius  tremefaciunt.  Calores,  initio  subiti, 
fugaces  ac  remittentes,  p6st  aliquanto  fervi- 
diores  fiunt,  et  perstantiores.  Arteriarum  pul¬ 
sus  duriores  quidem  sunt,  at  plerumqu^  simul 
celeres  et  exigui.  Interdum  tamen  sunt  ali- 
quandiu  tardiores,  et  videntur  tactu  inter  se 
aequales ;  dein  fiunt  turbati,  et  inaequales. 
Oculi  semper  apparent  tumidi,  hebetes,  sufflavi, 
persaepe  paululum  inflammati.  Facies  inflata 
videtur,  et  languido  colore  in  cadaverosum 
vergente.  Spiritum,  qui  fer^  difficilis  est  et 
operosus,  subinde  interpellant  suspiria ;  atque 
anima,  quae  identidem  singultim  redditur,  fer¬ 
vida  est  et  foetida. 


Lingua  febris  accessu  albescit ;  dein  fuscior 

\ 

quotidie  fit,  et  siccior.  Nonnunquam  livore 
splendet,  nisi  ubi  apex  vesicula  obscuratur. 
Aliquaiidd  nigret,  et,  per  complures  dies  con- 

tinuos,  nigra  manet ;  imo  nonnunquam  nigror 
ei  inhaeret  complures  post  dies,  quam  febris  in¬ 
ceperit  ad  salutem  inclinare.  Ubi  febris  ad 
summum  pervenit  incrementum,  lingua  plerum¬ 
que  perarida  fit,  et  aut  pernigra,  aut  satura¬ 
tiore  colore  pomo  granato  assimiilima.  Hinc 
aeger  verba  articulate  enunciare  non  potest,  ne¬ 
que,  quid  dicat,  intelligere  assidentes. 

Hac  febris  varietate  increscente,  plerumque 
aeger  vehemente  siti,  nonnunquam  insedabili 
quidem,  conflictatur.  Nulliusmodi  tamen  po¬ 
tus  placent:  quippe  languido  palato  omnes 
pariter  amari  videntur;  aegro  stomacho  omines 
pariter  nauseosi.  Alias  autem,  id  sane  quod 
mirum,  tametsi  os  et  lingua  admodum  sordida 
sint  et  arida',  parum  tamen  sitit  aeger. 

Labia  et  dentes,  piTecipu^  sub  finem  morbi, 
tenace  sorde  nigrescunt. 

f 

Signis  etiam,  quibus  cognoscatur  gravior  fe¬ 
bris  continua,  accedunt  magna  vis  doloris, 

c 

temporibus  oculorumve  orbitis  inhasrens  ;  fer¬ 
vor  vehemens ;  gravissimus  ad  cordis  scrobi¬ 
culum  dolor  ;  magna  stomachi  irritabilitas  ; 
ingentes  dolores  musculorum,  eorum  vero  maxi¬ 
mi,  qui  dorso  et  lumbis  inseruntur ;  intolera¬ 
bilis  animae  et  excretorum  foetor ;  ingens  pe- 
techiarum  vis,  vibicumve  amplitudo,  simulque 
livor  aut  nigritia  ;  cruenta  et  foetida  alyi  pro¬ 
luvies  ;  ulcuscula  lingux  fauciumque  subalbi¬ 
da,  aut  saturati  coloris. 


I 


DE  FEBRE  CONTINUA. 


19 


CAP.  IL 

De  Continuce  Febris  Causis, 

Haud  ita  pridem  credebant  medici,  plurimas 
causas,  praeter  tabem  sui  similem,  febrem  con¬ 
tinuam  excitare  posse.  Nostra  vero  aetate, 
consentitur  inter  plerosque,  hanc  febrem  vi  pes- 
tilente  oriri ;  et  res  cseteras,  utpote  qu^  corpus 
debilitent,  tantummodo  reddere  homines  ap¬ 
tos,  quos  febre  pestilitas  afficiat,  vel,  quod 
idem  valet,  ejusmodi  esse  causas,  quas  cogno¬ 
mine  PR^DispoNENTES,  ipsorum  lingua,  appel¬ 
lent  medici. 

Neque  tamen,  quas  corpus  debilitant,  ea  sola 
mortalium  corpora  huic  febri  opportuna  red¬ 
dunt:  cum  praesertim  in  hanc  nonnunquam 

incidant  mortales,  qui,  quod  observarunt  et  re¬ 
miniscuntur,  fuerint  nullis  causis  debilitati ;  et 
vel  debiles  exponantur  infirmantibus  causis, 
neque  tamen  ea  corripiantur. 

His  cognitis,  aequum  est  concludere,  medi¬ 
cos  vel  etiamnum  ignorare,  in  qua  corporis 
conditione  consistat  hanc  in  febrem  proclivi¬ 
tas,  et  quas  proclive  corpus  reddant ;  vel  sal¬ 
tem  debilitantes  causas,  si  proclives  quidem  in 
eam  mortales  faciant,  aliud  prasterquam  debi¬ 
litare.  At  verisimillimum  tamen  est,  quicquid 
mortalium  corpora  infirmet,  idem  apta  reddere, 
quae  non  solum  continua  febre  afficiantur,,  sed 
etiam  jam  affecta  in  majus,  sub  finem,  addu¬ 
cantur  discrimen.  Quum  ita  sit,  quascunque 
mortales  debilitant,  eadem  quam  maxime  evi¬ 
tanda  sunt. 

Quo  modo  tabum  pestiferum  sui  simile  red¬ 
dat  corpora  apta,  quae  febre  afficiantur,  prorsus 
nesciunt  medici.  Rem  enim  vero  natura  per¬ 
difficilem  et  perobscuram,  et  reconditiorem 

quam  ut  mente  satis  concipi- possit,  investigare 
vanum  esset :  cum  praesertim  non  solum  me¬ 
dici  in  tanta  humani  etiamnum  corporis  igno¬ 
ratione  versentur,  ut  satis  intelligant,  neque 
functiones  cseterarum  partium,  neque  quibus 
muneribus  fungantur  cerebrum  et  nervi ;  sed 
etiam  nihildum  certi,  de  hujus  morbi  causis, 
sede  et  effectibus,  incisa  cadavera  patefece¬ 
rint. 

Medici  tamen,  qub  hac  de  re  minus  sciunt, 
eo  conjectant  confidentius.  Eorum  verb  in¬ 
ania?,  quippe  cum  ad  intelligentium  fidem  pa¬ 
rum  apt^'  sint,  improbandae  sunt  magis  quam 
laudandae.  Neque  enimvero  hoc  mirum:  quippe 
experimentis  et  observatis  rerum  physicarum 
scientia  excolenda  est  et  amplificanda,  non  opi¬ 
nationibus  assumptionibusque;  et,  qui  unam 
jam  cognitis  rem  periculo  compertam,  obser- 
vandove  exploratam  addiderit,  idem  de  medi- 
cina  melius  merebitur,  qu4m  qui,  ingenio  fre¬ 
tus,  et  novarum  rerum  potius  qu^m  verarum 
cupidus,  sexcenta  commenta  excogitaverit. 


DE  FEBRE  CONTINUA. 


'  OO 


CAP.  IIL 

Quemadmodum  prceca^eri  possit,  ne  gignatur 
tabum,  ne^e  genitum  vulgetur, 

JTabum,  quo  pestilentes  morbi  excitantur,  est 
natura  sui  similis,  modb  perennis,  modb  iden¬ 
tidem  genita.  Hujus  generis  id  est,  quo  mo¬ 
vetur  febris  continua. 

Tabes  continux  febris  effectrix  seu  concita¬ 
trix,  si  non  ex  toto,  saltem  magna  ex  parte, 
gignitur  calore,  humore,  impuro  aere,  et  col¬ 
lecta  omnigena  sorde  humani.  Quum  ita  sit, 
saepissime  ortum  capit  in  locis  magna  vi  homi¬ 
num  confertis,  et  quas  simul  perflatum  non  ha¬ 
bent.  Hujusmodi  autem  sunt  custodiae  publi¬ 
cae  ;  naves  longae,  ac  carcerariae ;  et  valetudi- 

naria,  quorum  commoditatibus  ac  munditiis 
publici  non  satis  consulitur. 

Tabes  ejusmodi  seminibus  nata,  in  corpo¬ 
ribus  aptis,  quas  penetret  ac  inquinet,  et  in  qui¬ 
bus  vigescat,  continuam  excitat  febrem.  Fe¬ 
bre  progrediente,  in  corpore  aegroti  modo 
aliquo  nondum  satis  cognito  generascit  alia 
tabes,  parenti  prorsus  similis ;  quae,  dummodo 
in  alia  apta  corpora  transferatur,  ejusdemmodi 
febrem  movet.  Transfertur  autem  tabes,  et 
translati  vulgatur  morbus,  aut  aegrorum  con¬ 
tactu,  pestiferisve  eorum  corporum  exhalatio¬ 
nibus  ;  aut  rebus  intervenientibus,  quas  vel  ip¬ 
sae  aegris  contiguae  fuerunt,  vel  ex  aliis,  quae 
fuerunt  contiguae,  tabem  acceperunt. 

Intermediae  naturae,  quas  pestiferam  tabem 
avidissimi  appetunt,  et  absorbent,  et  a  medicis 
FOMITES  appellantur,  sunt  vestes  laneae,  xyli¬ 
nae,  et  linteae,  praesertim  sordidae.  In  hujus¬ 
modi  fomitibus,  quippe  in  quibus  diu  retinea¬ 
tur,  neque  tamen  languescat,  potest  terra  ma- 

rive  invehi  in  regiones  longfe  dissitas,  atque 
in  mortalibus  aptis,  qui  ea  afficiantur,  febrem 
resuscitare. 

Nonnunquam,  id  sanfe  quod  mirum,  tabum 
pestilens  febris  efficiens  eos  non  afficit,  inter 
quos  gignitur.  Eorum  vero  contactu,  vel  pes¬ 
tifero  odore  ex  eorum  corporibus  exhalato,  alii 
morbum  nanciscuntur.  Multi  sic  haud  ita 
pridem  intercepti  Londinii  sunt  in  custodia 
publica*,  ubi  judices  de  reis  rerum  capitalium 
cognoscebant  t".  Vel  ii  autem  in  publicis  cus¬ 
todiis  detenti,  quamvis  tabo  inter  eos  nato 
impenetrabiles  inexpugnabilesve  sint,  ejusdem 
tamen  prole,  quam,  translatum  in  aliorum  cor¬ 
pora,  febre  excitata  genuit,  facilfe  inficiuntur. 

In  quantam  distantiam  pestilens  natura  fe¬ 
bris  continuae  agat  in  sana  corpora,  nondum 
accurati  noscunt  medici.  Quo  vero  minus 


*  Old  Bailey  dictd. 
t  Vid.  Pringel.  Army  Diseases^  pag.,330. 

diffusa  aere  et  quasi  diluta  est,  eo  fortassfe  lon¬ 
ginquiora  vi  sua  penetrat.  Plerique  autem 
auctores  putant,  haud  longe  se  diffundere ;  et, 
qui  non  minus  decem  duodecimve  pedes  ab 
aegro  distet,  eum  plerumque  a  febre  tutum 
esse. 

Neque  enimvero  convenit  inter  medicos,  qui 
vii  tabum,  quo  nascitur  febris  continua,  in  cor¬ 
pus  invehatur.  Sunt,  qui  per  pulmones  intrare 
censeant.  Alii  contendunt,  recipi  per  summum 
corpus.  Placet  aliis,  devorari,  una  cum  saliva 
et  alimentis,  in  stomachum.  Proxima  senten¬ 
tia,  uti  putant  ejus  auctores,  haud  parum  con¬ 
firmatur,  quod  stomachus  prima  corporis  pars 
est,  aut  in  primis,  quas  accedente  febre  turbe¬ 
tur. 

Sed,  quum  tabum,  quo  nascitur  continua 
•  febris,  sit,  ut  nostra  aetate  plerique  putant,  sub¬ 
tilissima  natura,  nihil  videtur,  quamobr^m  non 
harum  viarum  modo  una  corpus  introeat,  modo 
alia,  modo  omnibus  simul. 

Quamdiu  in  corpore  tabum  continuse  febris 
efficiens  ant^  lateat  iners,  quam  hanc  excitet, 
nondum  certb  cognitum  habent  medici.  Ve- 
risimillimum  tamen  videtur,  neutiqumn  in  om¬ 
nibus  aequ^  corporibus  citb  vigescere.  Morta¬ 
lium  enim,  qui  in  hanc  febrem  inciderunt,  non¬ 
nulli,  ut  senserunt  ipsi,  correpti  sunt,  stathn 
ut  tabum  ab  ejus  natali  solo,  vel  locis  eo  ali¬ 
unde  invecto  imbutis,  vel  fomitibus  acceperunt. 
Alii  tabo  imbuti,  nihilo  tamen  minus  quinque 
sexve  hebdomadas  a  febre  integri  manserunt. 

His  contrariis  cognitis,  vero  proximum  vi¬ 
detur,  quo  plus  tabis  corpus  penetrat,  et  quo 
immanior  vis  est,  eo  citius  febrem  movere ;  et 
contrariorum  contraria  esse  consequentia.  At¬ 
qui,  quum,  tabis  quantitate  et  vi  iisdem,  omnes 
similiter  imbuti  nequ^  aeque  cito  nec  aeque  tar- 
d^  morbum  nanciscantur,  concedendum  est, 

i 

praeter  has  res,  necesse  esse  aliae  sint,  quae  in 
imbutis  corporibus  febris  accessum  properent 
aut  retardent.  Hae  fortassfe  sunt  ignota  quae- 
dam  corporis  ipsius  proprietas,  aut  incognitae 
res  aliquae  fortuitae. 

Quo  citius  tabes  imbuti  corporis  valetudi¬ 
nem  perturbat,  eo,  ut  animadverterunt  medici, 
gravior  febris  erit  futura.  Primo  enim  impetu 
vitales  corporis  vires  usqu^  eo  franguntur,  ut, 
in  certamine  acri,  non  nunquam  longo,  neque¬ 
ant  sese  recolligere,  et  saepe  morbo  prorsus  ex- 
superentur.  Tabi,  quo  i^epleti  fomites  sunt, 
tanta  interdum  est  vis  seu  immanitas,  ut  vitam 
confestim  exstinguat. 

Ne  natura  pestilens,  qua  oriatur  febris  conti¬ 
nua,  in  navibus  gignatur  bellicis,  custodiis 
publicis,  valetudinariis,  stativis  castris,  et  in 
arctis  incommodisque  egenorum  urbanorum 
tectis,  oportet  liberum  quotidie  perflatum  ha¬ 
bere,  neque  nimiia  impleri  multitudine.  Si¬ 
quando  reipublicae  necessitas  exigat,  ut  in  ea 
constipetur-magna  vis  hominum,  cavendum  est 
profectis,  ut  in  vestitu  et  cultu  corporis,  et  in 
caeteris  vitas  partibus,  summa  munditia  ratio 
habeatur.  Docet  enim  experientia,  ut  nihil  po- 
tentius  obstat,  ne  gignantur  febrium  pestilen¬ 
tium  semina,  quam  fastidiosa  munditia,  ita 

nihil  ad  gignenda  et  fovenda  plus  posse,  quam 
vituperandam  munditiae  negligentiam. 

Cum,  his  neglectis,  genita  est  tabes,'  tum,  ne 
long^  lateque  inter  homines,  in  arcta  loca  con¬ 
fertos,  febrem  spargat,  cavendum  est,  ut,  primo 
quoque  tempore,  affecti,  itemque  qui  in  eo 
esse  videntur  ut  afficiantur,  a  sanis  segregen¬ 
tur;  neque  his  permittendum,  ut,  ultra  quam 
necessitas  postulet,  cum  illis  communicent ;  et 
ne  hoc  quidem,  nisi  cautissime. 

Qu6  vis  tabis  pestilentis  infringatur,  aer  ea 
vitiatus  debet  quam  maxime  diffundi.  Hoc 
consilio,  aeri  circumfluo  permittendum  est,  ut 
undique,  per  quam  plurimos  possit  introitus, 
loca  inquinata  irruat  et  perflet.  In  hujusmodi 
locis,  utile  erit  ignes  accendere,  ut  corruptus 
aer,  calore  diffusus,  auris  puris  in  ea  irruentibus 
minus  obstet.  Num  ignis  ipse,  aut  fumus,  per 
se,  quid  possit  ad  tabem  exstinguendam,  non¬ 
dum  satis  comperti  sunt  medici.  Attamen  ve¬ 
ro  haud  absimile  est,  aliquantulam  hujusmodi 
vim  possidere.  ; 

Quo  ver6  tabo  pestilente  aera  et  fomites  re¬ 
purgarent,  medici,  omni  sevo,  ea  suffire  con¬ 
suerunt  vaporibus,  quos  res  quasdam  flammis 
opportunae  tum  exhalant,  cum  comburuntur. 
Res  autem,  quae,  hunc  in  finem,  vel  seorsum, 
vel  complures  simul,  incensae,  potentes  vapores 
edunt,  sunt  ligna  resinosa,  tabacum,  sulphur, 
pulvis  nit  ro  carbo  sulphur  icus,  nitras  potassce, 
pix,  aliaque  si  qua  assimilia. 

Vapores  quoque  ex  aceto  ebulliente,  et  ace¬ 
tum  frigidum  vestibus  et  supellectili  aspersum, 
perutilia  sunt;  fortasse  non  tam  tabe  exstin¬ 
guenda,  qumn  purificando  aere,  et  suflbcandis 
foetidis  odoribus  ;  quibus  san^  nihil  et  ^gris 
ipsis  et  assidentibus  plus  habet  injucunditatis. 
Pulvis  fiitrocarbosulphuricus  et  acetum,  mo¬ 
do  ea  copia  commista  sint,  ut  tarde  flagrent, 
vapores  exhalant,  qui,  ut  comperti  sunt  medi¬ 
ci,  ad  aera  et  fomites  pestilente  tabe  expurgan¬ 
dum  haud  parum  pollent. 

\ 

Quo  sive  iis  naturis,  quas  diximus,  sive  aliis 

efficacioribus,  quas  infra  sumus  exposituri,  in» 
fecta  loca  et  corpora  suffumigentur,  ut  inhae¬ 
rens  iis  tabum  pestilens  dissipetur  aut  exstin- 
» 

guatur ;  vapores  paucas  horas  cohibendi  sunt 
clausis  foribus  et  fenestris,  ne,  quoquoversum 
diffusi,  vim  suam  salutiferam,  ex  parte,  aiiiit- 
tant.  Inter  vapores,  sic  ab  omni  parte  inclu¬ 
sos,  affecti  hominum,  si  qui,  debent  tamdiu 
manere,  quamdiu,  sine  magno  incommodo  et 

anxietate,  spirare  possint. 

\ 

Fomites,  quoties  id  tuto  fieri  possit,  delendi 
sunt,  aut  ignibus  eos  comburendo,  aut  in  mari 
submergendo,  aut  terras  infodiendo,  ne  eorum 
exhalationes  aera  inquinent. 

Dura  autem  corpora,  quibus  inhaereat  tabum, 
et  quae  ejusmodi  sunt,  ut  non  possint,  sine 
'  gravi  damno,  comburi,  vel  alioquln  deleri  ;  ut 
tectorum  parietes  et  tabulata,  navium  fori  seu 
constrata,  et  parietes  ;  debent,  vel  ante  vel 
post  suffitionem,  acritfer  abradi  primum,  deinde 
detergeri  aut  aqua,  aut  hac  cum  sapone,  aut 

eadem  cum  aceto.  Multum  tum  proderit  novo 

pigmento  illinere,  aut  gypso  dealbare;  quippe 

quae  opera,  ad  tabem  exstinguendam,  multum 

/ 

polleant. 

Inquinata  corpora  mollia,  ut  hominum  et 
lectorum  vestes,  quas  aliquandb  publica  aut 
privata  utilitas  vetat  delere,  debent  aqua  fri¬ 
gida  aliquandiu  macerari,  dein  bene  lavari, 
tum  aeri  exponi.  Ante  vel  post  hoc  opus, 
suffumigari  debent  salutiferis  vaporibus.  Quo¬ 
ties  ejusmodi  sunt,  ut  possint,  fabrica  tuta, 
nec  macerari  nec  lavari,  debent  aeri  undique 
circumfluo  diu  objici,  et  peiiitus  fumigari. 

Nup^r  compererunt  medici,  vapores- ex  in¬ 
censo  acido  nitrico  plus  posse,  quam  caetera 
quae  exposuerimus,  ad  tabem  exstinguendam  ; 
sive  haec  aeri  innatet  diffusa,  sive  duris  inhae¬ 
reat  naturis  inanimis.  Hoc,  quum  parvi*possit 
parari,  et  commode  adhiberi,  neque,  qui  aera 
ejus  vaporibus  imbutum  spirant,  ii  multum  hinc 
molestiae  capiant,  plerumque  optimum  videtur, 

quo  loca  corporave,  tabe  pestilente  affecta,  suf¬ 
fumigari  possint. 

Quo  vapores  acidi  nitrici  parentur,  opus  est, 
ut  nitrati  potassce,  in  pulverem  redacto,  infun¬ 
datur  acidum  sulphuricum :  quo  fit,  ut  sulphas 
potassce  formetur ;  et  acidum  nitricum^  a  po¬ 
ta  ssa  repudiatum,  oriatur  vapoium  forma.  Ut 
hoc  opus  melius  procedat,  proderit,  vas,  quod 
misturam  continet,  calida  arenae  imponere. 

Vapores  etiam  acidi  muriatici^  ad  tabem  pes¬ 
tilentem  exstinguendam,  multum  possunt,  et 
plus  adhuc  ii  acidi  oxymuriatici.  Hi  tamen 
aera  sic  vitiant,  ut  non  possint  tuto  in  pulmo¬ 
nes  accipi.  Quum  vero  etiam  plus  polleant, 
quam  vapores  acidi  nitrici^  optimi  sunt,  qui¬ 
bus  vitiata  tabo  loca  incolis  vacua,  et  inanima 
corpora,  tabe  pestilente  purgari  possint. 

CAR  IV. 

De  Diagnosi, 

JFieri  interdum  potest,  ut  continuam  febrem 
dignoscere  a  remittente,  paludum  exhalationi¬ 
bus  orta,  sit  difficillimum.  Si  ex  nave,  qu£e 
in  anchoris  stat  haud  procul  a  litore  paludoso, 
nautarum  nonnulli,  in  terram  egressi,  nan¬ 
ciscuntur  febrem,  postquam  redierunt  ad  na- 
vem ;  vel  etiam  alii  nautarum,  qui  ex  nave  non 
exscenderunt :  initio  incertum  sit,  an  continua 
laborent,  an  remittente ;  eoque  magis,  si,  ut 
interdum,  sit,  quamobrem  in  nave  esse  pesti¬ 
lentem  tabem,  continuai  febris  genitricem,  me¬ 
dicus  opinetur. 

iEgrorurn  autem  multum  in  teres  t,  medicum 
distinguere,  utro  morborum  afficiantur;  prop- 
tereA  quod  medendi  ratio,  quas  remittenti  con- 

veniret,  continuae  parum  idonea  esset,  imo 
etiam  aliena. 

Ubi  medicus  animi  dubius  est,  utra  febrium 
aeger  corripiatur;  nihil  est  undh  cognoscat, 
nisi  investigando  quantum  possit,  qua  causa 
orta  sit.  Si  nihil  noverit,  und^  in  nave  tabum 
existere  putet ;  si  in  salo  navis  teneatur  in  an- 
choris  haud  longius  a  terra,  quam  ut  ad  eam 
pervenire  possint  paludum  halitus;  vel  nava¬ 
lium  sociorum  nonnulli  exscensum  in  terram 
fecerint:  non  erit,  quamobrem  dubitet,  febrem 
esse  remittentem.  Sin,  inter  nautas,  tabes  pes¬ 
tilens  genita  est,  medicus  non  poterit,  utra  fe¬ 
brium  urgeat,  discernere.  Quamdiu  sic  animi 
incertus  erit,  oportebit  ambiguam  febrem,  tan- 
quam  continuam,  curare. 

C  A  P.  V, 

De  Prognosi, 

Quum  bonis  continuae  febris  signis  mala  non- 
nunquam  subito  superveniant,  et  malis  bona ; 
medicus,  uti  futurse  salutis  non  nimis  confidens, 
ita  futuri  periculi  non  ultra  modum  metuens, 
esse  debet.  Plerumque  verb,  quo  levior  ab 
initio  morbus  fuit, "eo  minus  periculum  extimes¬ 
cendum  est,  et,  quo  gravior,  eo  minus  exspec¬ 
tanda  salus. 

Ex  quo  tempore  florebat  Hippocrates,  me¬ 
dicorum  nonnulli  crediderunt,  quosdam,  pra3 
casteris,  esse  dies,  quibus  ad  salutem  inclinaret 
continua  febris.  Hi  igitur  a  Gralcis  critici, 
a  Latinis  decretorii  seu  judiciarii,  appel¬ 
lati  sunt.  His  vero  medicis  concredere  non 

possum ;  propterea  quod,  quatenus  etiamnum 
cognita  natura  hujus  febris  et  humani  corpo¬ 
ris  est,  nihil  apparet,  quare  illa  quibusdam  die¬ 
bus,  pras  caeteris,  declinare  inciperet  Praeter¬ 
quam  enim  quod  argumenta,  quibus  decretorios 
dies  stabilire  aggrediuntur  medici,  conjectura- 
ralia  sunt,  ipse  dies,  quo  invadit  febris,  ple¬ 
rumque  non  potest  certo  cognosci.  Quo  in¬ 
cognito,  qui  dies  decretorii  sint,  qui  non,  me¬ 
dicus  non  potest  discernere. 

Primum  fer^,  quod  febrem  continuam  eo,  ut 
ad  salutem  perveniat,  inclinare  portendit,  est, 
ubi,  potissimum  sub  finem  secunda  hebdoma¬ 
dae,  lingua,  primum  ex  marginibus,  dein  pau- 
latim  in  casteris  partibus,  incipit  fieri  humida 
et  nitida.  Hinc  enim  praescire  medicus  potest, 

oris  et  faucium  glandulas  prop^  esse,  ut  pro- 

^  / 

prium  denuo  humorem  secernere  incipiant.  Eo¬ 
dem  nonnunquara  tempore  solito  plus  exspuit, 
et  ore  salivat  aeger,  atque  humescit  cutis ;  et, 
brevi  plerumqu^  p6st,  conquiescente  siti,  redit 
ciborum  appetentia. 

Quo  ferfe  tempore  decrescit  sitis,  summa  ubi¬ 
que  cute  oritur  sudor  copiosus  et  tepidus;  qui, 
ubi  inter  diem  undecimum  et  decimum  quar¬ 
tum  sponte  erumpit,  plerumqu^  salutifer  est 
Interdum,  sed  rarius,  citirfs  hoc  tempore  febris 
declinat  in  salutem.  Uti  hujusmodi  sudor  mi¬ 
tis  morbi  testimonium  est,  ita  sudor  lentus, 
frigidus,  nec  corpore  ^qualiter  omni,  nec  sponte 
ortus,  nunquam  indicat,  febrem  in  eo  esse,  ut 
decedat. 

Levis  alvi  fluxus,  prsesertlm  quem  comitan¬ 
tur  lenes  sudores,  adeo  non  malum  signum  est, 
ut  haud  rarb  febri  finem  ponat. 

Neque  vero  malum  signum  est,  ubi  phleg¬ 
monae  in  summo  corpore  ortae  abscedunt  ; 
quippe  sunt  medici,  qui  earum  suppurationem 
facere,  ut  ad  salutem  inclinet  febris,  censeant. 

Verum,  ita  tamen  necne  sit,  nondum  satis 

\ 

constat. 


Neque  terrere  pctechice  subrubrae,  vel 

ex  saturatioribus  subrubrse  evadentes:  delirium 
non  ante  secundam  hebdomadam,  et  tum  qui¬ 
dem  mite,  fugax,  quale  obdormiscenti  exper- 
giscentive  accidat :  surditas :  veternus,  per 
complures  dies,  vel  etiam  hebdomadas;  modo 
non  in  stuporem  abeat ;  et  seger  possit  exsus¬ 
citari,  et  alloquentibus  respondere,  licet  pau¬ 
lulum  mente  confusus  sit,  et,  assumptis  obla¬ 
tis,  protinus  in  somnum  recidat. 

Licet  quoque  scire,  aegrum  non  periclitari, 
cujus  stomacho  vinum  haud  alienum  sit.  Quip¬ 
pe  hoc  sustinet  vires  musculorum  ;  arteriarum 
pulsus  validiores  reddit,  neque  tamen  celerio¬ 
res,  sed  ssepe  tardiores;  et  dolorem  capitis  mi¬ 
tigat,  et  delirium.  Contra  aeger  in  periculo 
est,  cujus  stomachus  vinum  fastidit  aut  re¬ 
spuit.  Praeterquam  enim  qubd  utilitatem  a 
vino  non  percipit,  fastidium  indicat  stoma¬ 
chum  usqu^  eo  infirmari,  ut,  quibus  medica¬ 
mentis  et  remediis  ad  salutem  perducatur  fe¬ 
bris,  ea  accipere  et  ferre  nequeat. 


I 

In  periculo  versatur  aeger,  qui,  sive  medico¬ 
rum,  sive  assidentium  inscientia  et  incuria,  as¬ 
sumpsit  calefacientia. medicamenta ;  cujus  cu¬ 
biculum  perflatum  non  habuit ;  cujus  alvus, 
per  sex  octove  dies  continuos,  nihil  reddidit ; 
quive  sanguinis  detractione,  alvive  purgatione, 
multum  debilitatus  est.  Tali  plerumqu^  cu¬ 
ratione  febris  usque  eo  ingravescit,  ut  vel  non 
omnino  possit  curari,  vel  difficillimi  et  tardis¬ 
simi.  Qui  tali  curatione  non  perit,  lentissime 
revalescit  et  confirmatur. 

i 

Inter  signa,  quae,  utpoti  mitioris  febris  pro¬ 
pria,  salutem  pollicentur,  sunt  omnium  malo¬ 
rum,  de  quibus  aeger  conqueritur,  mediocritas; 
arteriarum  motus,  sexagesima  quique  horae 
parte,  non  plus  centum  et  viginti ;  spiritus 
facilis ;  facies,  vox,  et  oculi,  iis  sani  hominis 
haud  multum  absimilia;  arteriarum  pulsus  pau- 
latlm  tardescentes ;  et  rediens  ciborum  appe¬ 
tentia. 

Scire  quoque  licet,  aegrum  non  periclitari,  si 

in  latus  aut  dextrum  aut  sinistrum,  ut  ipsi'  vi¬ 
sum  est,  cubat,  cruribus  paulum  reductis ;  qui 

* 

fere  sani  quoque  jacentis  habitus  est ;  et  si 
facili  convertitur.  Contra  in  periculo  est,  ubi 
supinus  jacet,  porrectis  manibus  et  cruribus ; 
ubi  deorsum  ad  pedes  subinde  delabitur.  Illss 
notae  ostendunt  vires  liaudum  graviter  deficere; 
hae  paucas,  quae  supersint,  prope  esse  ut  emo¬ 
riantur. 

Ubi  febris  incipit  ad  salutem  inclinare,  om¬ 
nes  partes  solitis  denuo  muneribus  salutariter 
funguntur.  Arteriae  tardius  micant;  sitis  con¬ 
quiescit  ;  resanescit  mens ;  stomachus  cibos 
desiderat :  revalescens  noctu  dormit,  interdia 
vigilat ;  paulatimque,  viribus  recollectis,  pris¬ 
tinum  vigorem  redipiscitur. 

Notae,  quae  periculum  ostendunt,  sunt  aut 
quales  partium,  potissimum  vitalium,  inflam¬ 
mationem  vel  plenitudinem  indicant;  aut  qua¬ 
les,  magnam  debilitatem. 

Prioris  generis  sunt,  vehemens  capitis  dolor; 
facies  turgida,  et  sanguine  suffusa  ;  arteriae  in 
temporibus  vehementer  agitatae ;  oculi  truces, 
in  eodem  obtutu  haerentes,  sine  voluntate  illa- 
chrymantes,  inflammati,  lumen  refugientes ; 
aures  sonorum  impatientissimae  ;  vehemens  et 
continuum  delirium  ;  sopor ;  nervorum  resor 
lutio,  distentionesve  :  spiritus  difficultas ;  do¬ 
lor  pectoris  ;  sanguinis  sputum  :  nausea  ;  vo- 

1 

mi  tus  ;  singultus  ;  stomachi  ardor  et  dolor : 
tormina ;  foetida,  et  saniosa,  vel  cruenta  alvi 
proluvies,  ventre  simul  tumido  et  intento,  quo 
nihil  Q^angraenam  certius  indicat,  et  subesse 

O  o  ' 

\ 

mortem.  His  accedat  urina  nigra,  .cruenta,  et 
mali  odoris. 

Secundum  ver6  ad  genus  pertinent  arte¬ 
riarum  motus  debiles,  inaequales,  frequentis- 
simi,  levissimo  digiti  appulsu  interquiescen¬ 
tes  ;  vel  earum  pulsus  tardissimi,  quos  comi¬ 
tatur  stupor,  sopiti  cerebri  testimonium :  spi¬ 
randi  tarditas  ;  vel,  quod  forsan  certius  adhuc 
ad  ultima  fere  jam  ventum  esse  testatur,  spi- 

ritus  subindi  singultlm  elisus:  vertigo,  animae 
defectus,  ubi  jeger  in  lecto  vel  movetur  vel 

erigitur ;  quae,  sanguinem  in  cerebrum  justo 

\ 

parcius  distribui,  ostendunt. 

Adde  huc  vocem  imbecillam,  alienatam,  aut 
amissam :  sudores  frigidos  et  lentos,  qui  lan- 
«'uidum  sano^uinis  motum  indicant:  notas  oris 
minutas :  oculos  hebetes,  atque,  prae*  muscu¬ 
lorum  debilitate  paralysive,  motu  languidos 
vel  perversos,  seve  movendi  impotentes;  alte¬ 
rum  ex  iis  majorem  ;  palpebras,  per  somnum, 
non  commissas,  sed,  inter  has,  ex  albo  oculo¬ 
rum  aliquid  apparens. 

Huc  adde,  quas  oculos  torpescere,  jamve 
torpuisse  ostendunt,  scilicet  tenebras  oculis 
offusas,  albasve  res  maculis  quiescentibus  seve 
moventibus  nigras;  asgrum,  delusis  oculis  con¬ 
fisum,  in  veste  floccos  legentem,  fimbrias  ve, 
si  quae,  diducentem ;  vel  in  adjuncto  pariete, 
si  qua  minuta  eminent,  carpentem  :  c^cita- 

tem.  Haec  mala  pessima  sunt,  et  rar6  non 
lethalia. 

I 

Huc  accedat  devorandi  impotentia,  quae 
pessimi  morbi,  et  vix  non  lethalis,  signum  est; 
quippe  cum  impediat,  ne  in  stomachum  inge¬ 
rantur  vinum,  aliaque  quibus  vires  sustinean¬ 
tur.  Hoc  tamen  in  memoria  tenendum  est  a 
medico,  aegrum  interdum  majorem  posse  li¬ 
quidi  copiam  devorare,  minorem  tamen  non 
posse";  et  nonnullos,  qui  nequeant  minuscu¬ 
lum  vini  cochleare  glutire,  posse  majuscu- 
Ium. 

Ulcuscula  oris,  aphthm  dicta,  ubi  nigres¬ 
cunt,  pessimae  febris  signa  sunt.  Inflamma¬ 
tioni  linguas,  aliarumque  molliorum  oris  fau¬ 
ciumque  partium,  superveniunt ;' et,  ubi  in 

> 

febrientibus  nigricant,  magnam  debilitatem 
testantur,  et  lethalem  plerumque  pra?nunciant 
gangraenam.  Nigrescentes  itidem  partes  exul¬ 
cerata:  rai6  non  simili  ratione  lethum  porten¬ 
dunt. 

Nervorum  singultus  et  distentiones  ;  tre¬ 
mores  manuum  et  linguae,  hancque  profe¬ 
rendi  impotentia ;  quippe  cum  magnam  os- 
tendant  debilitatem,  vix  non  mortem  denun- 
ciant. 

Neque  is  servari  potest,  cujus  alvus  faeces, 
vesica  urinam,  voluntatis  injussu  reddunt ;  qui, 
prae  muco  glutinoso  narium  et  oris,  identidem 
conatur,  sed  frustra,  exscreare  et  exspuere ; 
cujus  extremitates  membrorum  inalgescunt  et 
pallent ;  qui,  propter  aera  cum  glutinosa  sali¬ 
va  et  muco  commixtum,  ore  salivat,  et,  sicut 
glutiens  vocem,  mortifero  sonat  animae  itineris 
murmure;  cuj usque  angulis  oris  glutinosa  sa¬ 
liva  inhaerescit. 

Nisi  fallat  memoria,  m  inauguralium 

hujus  academia?  DispuTAriONUM  legi,  censere 
sagacem  Rutherfordium,  unum  bonum  sig¬ 
num,  modb  constans  sit,  spem  salutis,  eamque 
haud  levem,  erigere  et  nutriere,  etiamsi  multa 

simul  mala  urgeant ;  et  contra,  unum. malum 
perstans,  quamvis  multa  simul  bona  spe  con¬ 
solentur,  magnum  periculum  portendere.  Hu¬ 
jus  sane  notitia  maximi  momenti  est ;  pree- 
serthn  junioribus  et  inexercitatis,  qui  plerum¬ 
que  ex  numero  bonorum  malorum  ve  signorum, 
magis  quam  pondere  alterutrius,  de  futuro  mor¬ 
bi  eventu  praesagiuntur. 

CAR  VI. 

De  Curatione. 

« 

Sunt  medici,  qui  censeant,  continuam  fe- 
brem  posse  initio  interrumpi,  ne  solitum  cur¬ 
sum  conficiat,  medicamentis,  quse  totum  cor¬ 
pus  vehementer  concutiant,  praecipue  vomito- 
'riis.  Ad  horum  vero  sententiam  accedere  non 

I 

possum. 

Vomitoria  tamen,  ineuntemiorbo,  proficere 
minime  nego;  praesertim  si  stomachus  et  sum¬ 
mum  intestinum,  ut,  prae  debilitate,  febrienti¬ 
bus  haud  raro  accidit,  cruditatibus  graventur. 
His  enim  vomitu  rejectis,  obstatur,  ne,  per 
stomachum  et  intestina,  irritent  totum  corpus^ 
et  febrem  magnoper^  aggravent. 

Oportet  medicos,  quibus  cura^  sint  continua 
febre  impliciti,  inflammationem,  si  qua,  partium 
discutere  vel  mitigare  ;  sustinere  vires,  ne  fa¬ 
tiscant  ;  et  gravia,  si  qua,  levare  mala. 

Phimo  consilio,  non  solum  vitanda  sunt 
omnia  interna,  et  externa,  qua^  corpus  irritent; 
sed  etiam  mitiganda  sunt  ea  irritamenta,  quas 
vitari  non  possunt  In  iis  adeo  vitandis  miti- 
gandisve,  ut  digeratur  aut  levetur  inflammatio, 
consistit  hegimln  antifhlogisticum,  quod 
fuse  exponit  Cullenus. 

Quum  nihil  potentius  febrientes  irritet  et 
excitet,  quam  nimius  calor,  modica  corporis 
temperies  quam  maxime  servanda  est.  Hunc 
in  finem,  non  sat  est  vitare  omnia,  qu^  corpus 
calefaciant  Praeterea  opus  est  ex  corpore 
calorem,  quoties  naturalem  multum  excedat, 
elicere. 

Hoc  consilio,  cubiculum  debet  perflatum  ha¬ 
bere,  ut  aer  frigidus  ad  corpus  admittatur. 

iEo:er  simul  levibus  vestimentis  contegendus 
est;  neque  ei  permittendum,  ut  potus  tepidos 
assumat,  nisi'  pars  quaedam  nobilis  inflamma¬ 
tione  laboret,  vel  oriatur  lenis  sudor.  Utile 
quoque  nup^r  compertum  periculo  est,  febri¬ 
entium  summo  corpori  aquam  sive  frigidam 
sive  tepidam  affundere,  vel  alterutra  aqua  idem 
lavare  ;  quibus  profecto  nihil  nimium  calorem 
corporis,  et  celeres  arteriarum  motus,  poten¬ 
tius  temperat,  aegrumve  jucundius  recreat.  Quo 
hujusmodi  caloris  sedatio  ad  spera  respondeat, 
ter  quotidie  quat^rve,  vel  etiam  saepius,  repe¬ 
tenda  ;  vel,  ut  ita  dicam,  toties  iteranda,  quo- 
ties  denuo  incalescat  corpus,  et  arteriae  motus 
accelerent. 

s 

Alvum  quoque,  si  opus,  leniter  solvere  mi¬ 
tissimis  catharticis,  vel  mitibus  lotionibus  sub¬ 
ter  immissis  ducere,  multum  proderit,  ne  ster¬ 
cus  induratum  corpus  sic  irritet,  ut  morbum 
aggravet. 


Nihil  tantum  valet  ad  inflammationem  dis- 


DE  FEBRE  CONTINUA. 


49 


cutiendam,  itemque  nimiaiTi  partium  plenitudi¬ 
nem,  quantum  sanguinis  e  brachio  DErnACrio, 
In  continuis  verb  febribus,  sanguinem  ex  bra¬ 
chio  mittere  rarb  tutum  est :  quippe,  viribus 
sic  amissis,  haud  leve  est  periculum,  ne  aeger 
succumbat  debilitati,  quae,  suh  finem,  super¬ 
veniat.  Etiamsi  igitur  urgeat  inflammatio, 
sanguis  ex  brachio  non,  nisi  parc^  etxaute, 
mitti  debet. 

Si  partis  inflammatio,  aut  plenitudo,  et  digeri 
debet,  et  ex  brachii  vena  sanguinem  mittere 
metus  futurae  debilitatis  non  patitur,  satius 
erit  ministris  hirudinibus  elicere  ex  ea  ips^ 
parte,  aut  certe  quam  proxima.  Sanguinem 
sic  emittere,,  ut  minus  vehemens  auxilium  est, 
it4  magis  tutum.  i 

Exulceratio  quoque,  ad  partium  inflamma¬ 
tionem  et  plenitudinem  discutiendam,  multhm 
conducit.  Si  igitur  in  continua  febre,  partes 
his  malis  afficiuntur,  emplastrum  exulcerato» 

rium  partibus,  quae  his  proximae  sunt,  indu» 

t 

cendum  est. 

Ad  idem  aliquantum  confert  sudatio.  Si 
igitur,  primo  febris  spatio,  corpus  eo,  ut  insu» 
det,'  inclinare  videtur,  ad  idonea,  quibus  ali- 
quandiu  tuto  eliciatur  sudor,  decurrendum  est. 
Hujusmodi  autem  sunt  potus  diluentes ;  vo¬ 
mitoria  tantulis  dosibus,  quantulae  nauseolam 
moveant ;  pedum  et  crurum  fotus ;  aliaque,  si 
qua,  quae,  dum  evocant  sudorem,  non,  ultra 
modum,  corpus  stimulant  et  calefaciunt. 

Semper  nocivum  est,  invit4  natura,  stimu-^ 
lantibus  et  calefacientibus  sudorem  excitare, 
ut  olim  consuerunt  cum  medici,  tum  horni- 
num  vulgus.  Quo  enim  sudorem  evocarent, 
aegrum  pen^  strangulabant  cubiculi,  tanquam 
fornacis,  fervore,  vestium  onere,  accensis  ig¬ 
nibus  ;  dum  ei  ministrabant  potus  calidos  et 
stimulantes,  quos  in  stomachum  ingereret. 


Secundo  consilio,  oportet  cavere,  ne,  pro- 

grediente  febre,  vires  labent  et  decedant.  Ne, 
viribus  declinantibus,  periculosa  superveniat 
debilitas,  oportet  in  aegri  cubiculum  aera  fri¬ 
gidum  et  salubre,  per  apertas  fenestras  et  fores, 
intromittere ;  ei  vinum  et  potulenta  frigidula 
ministrare;  corpus,  quoties  opus,  aqu5  frigidi 
lavare,  eive  hanc  affundere.  Haec,  dum  ob¬ 
stant  debilitati,  arcent  aut  inhibent  profusos 
et  gelidos  sudores;  qui,  febre  provecti,  in  par¬ 
tibus  erumpunt,  at  ade6  non  prosunt,  ut  aegri 
vires  permultum  dissipent. 

iEgro,  qui,  producti  febre  debilitatus,  tor¬ 
pore  et  sopore  premitur,  exulceratione  subve¬ 
niendum  est.  Emplastra  meloes  exulceratorii 
capiti,  pedibus,  aliisve  partibus  idoneis  induc¬ 
ta,  optima  videntur,  quibus  possit  exsuscitari, 
ut  ea  assumat  et  faciat,  quibus  febris  vim  tan¬ 
dem  exsuperet. 

j 

Vinum  autem  omnibus  prsepotest  medica¬ 
mentis,  quibus  sustineantur  et  nutriantur  viris 

eorum,  qui  diu  febre  continua  conflictati  sunt, 
iEgris  convenire  et  prodesse,  intelligunt  me¬ 
dici  ex  ejus  effectibus.  Quoties  eorum,  qui 
assumunt,  non  solum  palato  jucundum  est,  et 
stomacho  benb  sedet ;  sed  etiam  vires  sustinet 
et  reficit,  et  arteriarum  motus  tardiores,  at 
validiores  et  firmiores,  reddit :  scire  licet,  po- 
tentissimum  praesidium  esse,  cujus  ope  se  re¬ 
stituere  perseverare  debeant, 

iEger,  ut  primum  vires  paulum  redeptus  sit, 
et  usque  eb  revaluerit,  ut  tut6  rhedi  vehi  pos¬ 
sit,  debet  ex  urbe  in  rus  gestari :  quo  salubri¬ 
bus  auris  vescatur ;  et  novo  lacte,  diaeta  levi, 
lenibus  sub  sereno  exercitationibus,  et  jucun¬ 
da  naturae  rerum  varietate  fruendo,  se  reficiat, 
restituat,  et  confirmet. 

Tertio  consilio,  malis,  quae,  morbi  cursu, 
magna  molestia  aegrum  afficiunt,  medicus  sub¬ 
venite  debet.  Horum  praecipua  sunt  ingesto¬ 
rum  vomitus,  et  nocturna  vigilia. 

Vomitus  qu6  pacetur,  aeger  debet,  interjec¬ 
tis  temporibus,  assumere  citratem  potassce^ 
dum,  partibus  constituentibus  primiim  coeun¬ 
tibus,  etiamiiLim  effervescit.  Hic  plerumqu^ 
stomacho  idoneus  est,  et  bene  sedet,  ubi  alia 
aequaliter  omnia,  protinus  ut  assumpta,  revo¬ 
muntur.  Quinimo  non  solum  ipse  plerum¬ 
que  retinetur,  sed  etiam,  irritabilitate  aliqua¬ 
tenus  sedata,  reddit  stomachum  minus  impa¬ 
tientem  aliorum. 

Ad  vomitum  quoque  sedandum,  multum 
pollent  fotus  externi  abdominis  super  stoma¬ 
cho,  itemque  exulceratio.  Haec  pars  foveri 
potest  laneis,  vel  ex  aqua  calida  expressis,  vel  ex 
hac  et  alcohole.  Exulceranda  est  eadem  pars, 
si  opus,  inducto  ei  emplastro  exulceratorio. 
Ad  exulcerationem  autem  non  decurrendum 
est,  nisi  leviora  praesidia  nihil  valuerint. 

Vigili M  subveniendum  est  iis  medicamentis, 
quae  somnum  conciliant.  Horum  nullum  opio 

potentius  est.  Hoc  igitur,  omni  vespere,  for- 
mk  qu5dam  commoda  segro  ministrandum  est, 
ut  tranquillet  animum,  et  omnes  sensus  dulci 
perfundat  somno. 


FINIS. 


